Фьодор Тютчев
И спуснат е ковчега бавно…

Превод от руски: Григор Ленков, —

chitanka.info

И спуснат е ковчега бавно

и всички се стълпиха в кръг…

Навалят, дишат те неравно,

гърдите дави тежък дъх…

И до възглавето застанал

край незатрупания гроб,

надгробно слово е подхванал

сановен пастор, учен поп…

Вещае божа кръв отново,

грехопадение и тлен…

И в умното пристойно слово

различно всеки е вглъбен…

А тъй е ведър небосклонът,

необозрим, нетленно чист…

И птици реят, песен ронят

в бездънната лазурна вис…

1835

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.